शिमला. हिल्स क्वीन शिमला में सीजन की पहली बर्फबारी हुई है। शिमला व आसपास के क्षेत्रों में बर्फ के फाहे गिरने से न्यूनतम तापमान माइनस 0.2 डिग्री दर्ज किया गया। वहीं, बीते 24 घंटों में कुल्लू, चंबा और लाहौल स्पीति में भारी हिमपात हुआ है। मौसम विभाग के अनुसार 27 दिसंबर तक मौसम इसी तरह बना रहेगा। बुधवार को जैसे ही बर्फ के फाहे रिज मैदान पर गिरने लगे, पर्यटक होटलों से बाहर निकल आए। बर्फबारी से राजधानी में पर्यटक सीजन शुरू हो गया है।
जल संकट, नलों से बहती धारा जाम
उधर, हिमाचल प्रदेश में चंद्रभागा संगम पर चिनाब नदी की धारा, झरने और झीलें जम गई हैं। कुल्लू और शिमला के ज्यादातर इलाकों में पानी की पाइपें जम गई हैं। इसके चलते लोगों को जलापूर्ति नहीं हो रही है। हिमाचल के कई शहरों में माइनस में तापमान दर्ज किया गया है।
बसें फंसी: ताजा बर्फबारी होने से कुफरी, फागू, नारकंडा और खड़ापत्थर में बसें फंसी। सड़क पर फिसलन होने से वाहन चालकों को खासी परेशानी का सामना करना पड़ रहा है। ऐसे में पर्यटन स्थलों के लिए जाने वाले रास्ते बर्फबारी के कारण बंद हो सकते हैं।
आगे की स्लाइड्स में देखें तस्वीरें...
hin_Deva hin_Deva hin_Deva hin_Deva hin_Deva